Cinci persoane, printre care un copil de 8 ani, au fost rănite într-un accident produs marți într-o localitate din județul Suceava, după ce un autoturism s-a răsturnat. Toate victimele sunt duse la spital, potrivit medaifax.
„Accident rutier, cu un autoturism răsturnat în afara părții carosabile, pe raza localității Roșiori. Intervin pompierii militari, cu o autospecială pentru descarcerare și trei ambulanțe SMURD (inclusiv Terapia intensivă mobilă), cu sprijinul a două echipaje ale Serviciului de Ambulanță Județean Suceava”, potrivit ISU Suceava.
Conform sursei citate, cinci persoane au fost rănite și toate necesită îngrijiri medicale.
„Toate cele cinci victime, printre care și un minor în vârstă de 8 ani, cu diferite traumatisme, vor fi transportate la spital, pentru investigații suplimentare și tratament de specialitate”, transmit pompierii.